**رواية دحيحة الدفعة الفصل الاول 1**

 \_بتحبيه!؟بتحبيه ازاي يعنى يبنتى دا صايع وبتاع بنات انتى مش شايفه البنات اللى حواليه عاملين ازاي..

 بصتلها بتوتر وعدلت النضارة بتاعتها اللى لابساها بسبب ضعف نظرها..

 \_بس هوا بيكلمنى ساعات وبيتطمن.عليا..

 \_انتى لسه لحد دلوقتي مش مستوعبه أنه بيكلمك علشان تغششيه في الامتحانات يبنتى دا بيضحك عليكي لأن دي شغلته ..

 بصتلها بدموع:بس انا بحبه يا سلمى وبغششه علشان ميسقطش ويعدى لانى عارفه أنه مش بيذاكر ومش في دماغه اصلا

 سلمى بعصبية:وانتى لى تعلقى نفسك بواحد زي دا لى ترهقى نفسك وتفكيرك في واحد ميستاهلش..

 فيروز:مين قالك أنه ميستاهلش مش ممكن بيحبنى فعلا لأن طريقته معايا بحسها مختلفه مش يمكن يخيب ظنونك ويطلع كويس..

 \_كويس ياللى أنا شايفاه دا مظنش

 \_انا عارفه انى وحشه وشكلى مش اللي هوا بس اهو بحط امل عالفاضى..

 \_لى انتى ناقصك اي لى بتقولى كدا..

 فيروز بدموع:انتى مش شايفه شكلى .والنضارة اللي لابساها وخافيه نص ملامح وشي ..

 \_انتى لى بتقولى كدا ولى شايفه الوحش بس ومش شايفه أن خلاص كام شهر وتكونى معيده في الكليه ولى مش شايفه انك اشطر واحده في الدفعه واكتر واحده بتساعدنا وعمرك ما بخلتى على حد بحاجه لى مصممه تقللي من نفسك..

 \_كل دا مش مهم أنا مش بنت جميله علشان واحد زيه يحبنى صح..ولا شكلى ولا طريقه لبسي يخلوه يبصلى أو يفكر فيا صح..

 \_غلط يا فيروز انتى جميله اووي على فكره دا كفايه لون عيونك اللى بيخطفوا قلبي دول اللى مش عارفه هى زرقا ولا خضرا ولا اي حكايتها..

 ضحكت بسخريه:ياريت كل الناس شايفانى جميله زيك كدا

 \_حاولى تخرجى من الصندوق دا يا فيروز وحاولى تغيري من نفسك وتفكيرك دا لانك والله جميله اووي كفايه قلبك الطيب وروحك الحلوة ولو اللى هيحبك هيحبك علشان شكلك فبلاها خالص، وانسى اي حاجه ممكن تزعلك أنا معاكى ...

 كانو بيتكلموا وسلمى شافته جاي عليهم نفخت بضيق وبصت الناحية التانيه..

 عمر بابتسامه:ازيك يا فيروز عامله اي..

 فيروز بابتسامه:الحمد لله وانت عامل اي..

 \_الحمد لله بقولك كنت عاوز تلخيص لمادة\*\*\*لو معاكى إذا امكن يعنى

 \_معايا اه هبقى ابعتهولك pdf

 \_ماشي متنسيش

 \_تمام متقلقش..

 \_طيب سلام يا قمر...

 سابها ومشي وهى كانت باصه ليه بهيام

 سلمى:اي يبنتى

 \_شوفتي قالي قمر تفتكري هوا شايفنى قمر فعلا

 \_يارب صبرنى هى اه اشطر واحده هنا بس طلعت مبتفهمش في الناس...

 \_تفتكري يكون بيحبنى يا سلمى فعلا

 \_انا هقوم امشي علشان مخبطش دماغك في الشجرة اللي وراكى دي سلام..

 مشيت وسابتها وفيروز قامت ومشيت هى كمان..

 عدت ايام الامتحانات ..

 وكان طول ايام الامتحانات بيكلمها وبيتطمن عليها وكان على طول معاها وبيقولها احلى كلام ممكن اي بنت تسمعه لدرجة أنها كانت اسعد بنت في الكون طبعا اي بنت مكانها تبقى نفسها تسمع الكلام دا من الشخص اللي بتحبه.!!!

 \_احم عمر ممكن اتكلم معاك شويه..

 عمر بص لأصحابه اللى منهم شباب وبنات ومعظمهم بيبص لفيروز بسخريه وبعضهم بشفقه..

 قرب منها ببرود:نعم!!

 فيروز بابتسامه :ممكن نتكلم شويه لوحدنا..

 عمر تتنهد وشاورلها قدامه ومشيت وكل اللى واقفين بيضحكوا عليها بسخرية..

 واحده واقفه:شكلها صدقت اهتمام عمر بيها وحبته

 \_ههههههه شكل عمر اثر عليها جامد

 واحده تانيه:اسكتو بقى يا جماعه علشان البنت صعبانه عليا اووي انتو مش شايفين عنيها بتلمع ازاي لما بتشوفه

 \_هههههه فعلا بس انتى مش شايفه شكلها عامل ازاي وعمر عامل ازاي وابن مين عمر استحاله يبصلها اصلا...

 \_والله حرام اللى بيحصل في البنت المسكينه دي...

 \_بس اسكتى يا محاميه خلينا نشوف اللي بيحصل دا...

 قربوا من المكان اللي قاعدين فيه وسمعوا الكلام وهم بيضحكوا..

 راحوا قعدوا في مكان بعيد شويه

 \_اتفضلي عوزا اي..

 \_احم الامتحانات خلصت وخلاص دي كانت اخر سنه لينا مع بعض وتقريبا مش هنشوف بعض تاني ومكنتش عوزا الايام دي تعدى ...

 \_لى دا الحمد لله انها عدت ولا انتى بتحبي المذاكره شكلك..

 \_لا أنا مكنتش عوزاها تعدى علشان تفضل جنبي

 يصلها باستغراب:ازاي يعنى

 فيروز بسرعه:عمر أنا أنا بحبك...

 تمتلك مدونه دار الروايه المصريه مجموعة

 من أكبر الروايات المتنوعة الحصرية والمميزة

 اكتب ف بحث جوجل دار الروايه المصريه

 واستمتع بقراء جميع الروايات الحصرية والمميزة